Rossiyalik fotomodel Irina Sheyk Parijdagi Givenchy modalar uyidagi namoyishga semirgan holda tashrif buyurdi. Hattoki uning ikkinchi baqbaqasi ham paydo bo‘lgan. Aftidan, sevgilisi Krishtianu Ronaldu bilan ajrashish model uchun og‘ir kechgan ko‘rinadi, deb yozadi «Komsomolskaya pravda» nashri. Sheykning namoyishga kiyib kelgan to‘q rangdagi libosi ham u orttirgan ortiqcha vaznlarni yashira olmagan. Oldinroq Irina Sheyk borodin noni, pomidor va kolbasa bo‘lagidan iborat buterbrodni xush ko‘rishini tan olgandi. Supermodel grek va gruzin oshxonasini ham yoqtiradi. Rossiyalik model o‘z ovqatlari suratlarini tez-tez Instagram ijtimoiy tarmog‘idagi sahifasida berib boradi.